
Delegacion Arubano ta logra 
cambia actitud Hulandes 
pa cu lucha di Aruba 


Porfin Hulanda ta poniendo atencion 
na e lucha di Aruba pa e libertad tan an- 
hela pa e pueblo Arubano esta indepen- 
dencia. Pero, lastimamente, cu e aten- 
cion di Hulanda mester a bini despues 
cu e pueblo Arubano mester a haci sacri- 
ficio den forma di accionnan cu a tuma 
lugar for di 10 pa 19 di Augustus di e 
aña aki. 

E accionnan tabata e ultimo recur- 
sonan cu e pueblo Arubano tabata tin 


pa aemcbuo su frustracion, disgusto y 
desaprobacion pa cu e formacion di 
Gobiemo Central lagando e mayoria 
di Aruba afor y e actitud negativo di 
Hulanda pa cu e deseo di e pueblo 
Arubano pa independencia. 

Hulanda ta manda noticia 

Despues cu Bestuurscollege a haya 
noticia for di Hulanda cu Gobiemo 
Hulandes ta dispuesto en prindpio 


pa ridbi un delegadon Arubano pa 
papia tocante e futuro estatal di 
Aruba, un reunion di Pariamento di 
Aruba a worde convoca ariba dia 19 di 
Augustus. Ariba e mesun fecha aki 
Bestuurscollege a ridbi un telegram 
for di Promer Ministero J. den Uyl 
confirmando e hecho cu Gobiemo 
Hul' ies lo ricibi un delegacion Aru- 
bano. 

(Continuacion ariba pogina 2) 



Momento historico na Hulanda durante September di e añaaki na cual ocasion edelegacion Arubano ta reuni cu representantanan di Gobierno Hutandas 
pa delibera tocante un independencia aparte pa Aruba. Tur sectornan cu tabata representa den e delegacion Arubano, partidonan poiitico, slndlcatonan y 
comercio ta pro independencia pa Aruba. 


Foto A MJP. 

Oaleflacioo di Aruba nayegada na Hulanda durante conferencia di prensa na Schiphol. D.r.pxi. Di- 
putado Pedro Kelly, Sr. Betico Croes, Sr. Julio Quijada Jr. y para patras Sr. Clive Lacle. 

Foto A.N.P. 


Mocion pa delegacion accepta 

Durante e reunion aki un 
mocion entrega door di e partido 
M.E.P. a worde aproba unanima- 
mente door di e miembronan cual ta 
autorisa Bestuurscollege pa forma 
un delegacion consistiendo di miem- 
bronan di Pariamento otro per- 
sonanan como conseheronan. Den cur- 
so di e reunion aki tambe varios 
miembro a haci uso di e oportuni- 
dad pa expresa nan disgusto pa e 
manera humiliante den cual e pue- 
bio pacifico di Aruba a worde trata 
door di e Riot Comando manda for 
di Corsow door di e Ministro di 
Husticia, Sr. Leo Chance, di e 
partido P.P.A. 

E comportacion bmto y falta di 
respet pa parti di e agentenan di e 
Riot Comando aki na Aruba, in- 
cluyendo tiramento ariba ciuda- 
danonan inocente y sin arma, in- 
dudabiemente a contribui tambe na e 
cambio den e actitud pa parti di 
Hulanda pa cu e deseo ferviente di e 
pueblo Ambano pa su libertad. 

Delegacion forma 

En todo caso, cumpliendo cu e 
mocion di e Parlamento Ambano, 
Bestuurscollege a forma e delega- 
cion Ambano pa bay deUbera cu e 
Gobiemo Hulandes y e siguiente 
integrantenan a keda nomura: Sr. 


G.F. (Betico) Croes, lider di e de- 
legacion; miembronan di Parla- 
mento D. Leo, G. Bareño, C. 
Lacle, P. Kelly, R. Richardson, 
W. Vos y S. Spanner. Como con- 
seheronan a worde nombra dipu- 
tado J. v/d Kuyp y e siguiente re- 
presentantenan di e sindicatonan 
Ambano: Sres. J. Quijada (G.W.U), 
M. Malmberg (A.N.A.A.B.), R. Hoek 
(U.P.A.), S. Harms (U.E.A.) y M. 
Croes (V.W.A.). 

Otro conseheronan kende a for 
ma parti di e delegacion como re- 
presentantenan di comercio y in- 
dustria ta Sres. M. de Cuba (A.T.S.A.), 
E. Arends y M. Roos (Camara di Co- 
mercio), D. Mansur, H. Timmer y M, 
Kuiperi (A.T.I.A.). Como secretario di 
e delegacion a keda nombra Sr. J. (E, 
Wever. 

E delegacion a viaha pa Hulanda ari- 
ba e dianan 3 y 4 di September den d s 
gmpo y a regresa ariba 16 di e mesun 
luna. Na e pais aki miembronan di e 
delegacion a delibera tocante e futuro 
estatal di Amba cu representantenan di 
Gobiemo Hulandes, partidonan politi- 
co, sindicatonan y organisacionnan di 
dunador di trabao. 


Mision ta Victoria restiva 

Segun e Uder di e delegacion, Sr. 
Betico Croes, den un meda di prensa 
despues di nan regreso na aeropuerto 


y tambe recalca den un programa di 
television ariba 20 di September e viahe 
di e delegacion por worde considera 
como un victoria, pero cu reservas. 
Esaki ta asina pasobra e delegacion na 
Hulanda a exigi for di Ministro de Gaay 
Fortman, un interpretacion di articulo 
no. 26 di ERNA y e mandatario Hu- 
landes a bisa verdaderamente cu e arti- 
culo aki ta permiti Amba of cualquier 
otro isla pa forma un dialogo cu Hulan- 
da. 

Un otro victoria tabata cu e dialogo 
cu Amba a entama lo contánua y e 
proximo gobiemo Hulandes lo compre- 
mete su mes pa manda e ministro en- 
carga cu asuntonan Antillano pa bin 
Antillas pa continua cu e deliberacion- 

Tambe Hulanda a bay di acuerdo pa 
tuma parti den deliberacionnan entre 
tres partido cu lo ta Hulanda, Antillas 
Hulandes y Aruba. Sr. Croes a señala cu 
e punto di deliberacion ora cu e minis- 
tro bin, lo ta cu Amba lo no duna nin- 
gun concesion ariba e cuestion di fede- 
racion, y cu Amba lo ta un partido apar- 
te di Antilas den e combersacionnan. 

Un otro paso adilanti pa Amba na 
Hulanda tabata cu e fraccionnan politi- 
co ayanan y e ministronnan Hulandes y 
e opinion general a demostra compre- 
sion pa e lucha cu Amba ta hibando pa 
50 aña caba y cu awor e pueblo tabata 
dispuesto na had e sacrificio di mas 
grandi pasu libertad. 

Ilulanda ta defende 
derechonan humano 

Na Hulgnda e delegacion a enfatisa 
tambe ariba articulo 43 di Statuut cual 
ta bisa cu Reino Hulandes, legislativo 
y ehecutivo, ta responsable pa duna 
garantia pa derechonan humano, liber- 
tadnan, y pa seguridadnan hudicial. 
Den coneccion cu esaki nan a trece 
padilanti e censura cu a ser impone 
aki na Amba door di Gobiemo Cen- 
tral durante Augustus y cual a ser 
lanta despues cu Ministro de Gaay 
Fortman a informa telefonicamente 
encuanto esaki. 

Tambe e delegacion a menciona un 
declaracion di profesor van Oven na 
Nacionnan Uni, den cual e ta indica 
e laso entre e derecho di autodeter- 
minacion cu ta cay bao derechonan 
fundamental. Di acuerdo cu articu- 
lo no. 43 di Statuut, pues, Hulanda 
mester garantisa e derecho di auto- 
determinacion tambe. 

(Continuacion riba pagina 3) 

poni un banda sin mas. Sr. P. van Zeil di 
e partido Partij van de Arbeid (PVDA) a 
participa cu den su opinion tenemento 
atras di ayudo Hulandes no mester 
worde usa como un medio di amenasa 
contra Aruba. 


Sindicatonan ta pro independencia 


En general, e meta principal logra 
door di e delegacion Arubano cu tabata 
na Hulanda durante September ta cu e 
autoridadnan Hulandes a cambia nan 
pensamento negativo pa cu e lucha di 
e pueblo Arubano. Esaki ta promer 
viaha cu e concesion aki a wordo logra 
na Hulanda y cu hasta e Gobiemo 
Hulandes a sinta na mesa pa papia 
tocante e topico aki. Den pasado e 
ministronan Hulandes nunca tabata ke 
papia cu Aruba ariba e punto aki paso- 
bra nan tabata tende consehonan uni- 
camente di GoWemo Central situa na 
Corsow. Pero, awor, despues di a 
scucha e argumento solido treci padi- 
lanti door di e miembronan di e dele- 
gacion, e mandatarionan Hulandes a 
haya un concepto nobo tocante Aruba 
su posicion actual y ta reconoce awor e 
lucha di e isla aki. 

Hulanda lo manda ministro 

Awor Amba lo' keda mira minu- 
ciosamente ki pasonan Hulanda lo 
bay tuma y cu si Hulanda lo cumpli 
cu locual ela combini, esta di mçnda 
un ministro Aruba pa bin papia to- 
cante e futuro estatal di Aruba. E resuf- 
tado di e reunion aki lo wordo presen- 
ta na e Pariamento di Aruba pa forma 
un comision mixto di no solamente po- 
liticonan pero tambe di tur sector den 
nos comunidad pa asina cuminsa cu e 
preparacionnan pa e independencia di 
Aruba. 


E sindicalista Sr. Julio Quijada Jr., 
Secretario General di General Workers 
Union, tambe a hiba palabra na yegada 
di e delegacion y a afirma cu e mision 
tabata exitoso. Ela participa na prensa 
cu acaso na cuminsamento di e mision 
tabata existi un cierto malcomprendi- 
mento, pero cu na Hulanda si nan ta- 
bata tin un harmonia grandi den henter 
e delegadon. Esaki, segun Sr. Quijada, a 
haci un impresion tanto cerca Gobiemo 
Hulandes como e partidonan politico di 
Hulanda. 


di September despues di dialoga cu e G .bierno Hulandes tocante e futuro estatal di Aruba. D.rja.d. 
Sr. Pedro Kelly, Srta. Grace Bareño, Sres. Betico Croes v Daniel Leo, tur miembronan di Parla- 
mento di Aruba. 


Comercio ta pro independencia 


Pa parti di comerdo di Aruba, e 
presidente di Camara di Comerdo, 
Sr. Ebby Arends, a declara na e rueda 
di prensa na aeropuerto cu awor tur 
duda a worde kita cu por tabata tin 
relacionnan cu e hecho si comercio di 
Aruba ta pro independencia si of no. 
Ela menciona, ademas, cu na Hulanda 
a keda demostra e unanimidad pa cu e 
independencia di Aruba, pero tocante 
e fecha di parti di e sector comercial 
nan ta prefera cu esaki sosode den fases, 
cu lo dura mas cu e cuater añanan veni- 
dero, manera ta e deseo di e partido 
M.E.P. 

Sr. Arends a añadi, sin embargo, cu si 
un estudio demostra cu den e cuater 
añanan aki independencia ta alcansable, 
nan di nan parti no ta mira pakico nan 
no por bay cune. 


E harmonia y unanimidad cu e dele- 
gacion Arubano a demostra na Hulanda 
durante September, pues a elimina tur 
duda den e mentenan di e mandatario- 
nan y politiconan Hulandes cu e mayo- 
ria grandi di Aruba, incluyendo comer- 
cio y casi tur sindicatonan tin seriedad 
pa cu su lucha pa independencia. Mi- 
rando e sinceridad aki den e represen- 
tantenan di Aruba, e instancianan Hu- 
landes a realisa cu no tin ningun otro 
recurso sino cu acepta e realidad. 

Hulanda ta reconoce lucha 

Despues cu e delegadon a regresa 
Aruba, mayoria di e partidonan politi- 
co na Hulanda a declara cu nan ta com- 
prende e lucha di e pueblo Arubano pa 
independencia y cu esaki no por worde 

Pagina den Historia di accionnan 
pa libertad a keda skirbi cu sanger 


Un pueblo humilia, oprimi y cu tris- 
tesa den su curazon cu ta weita cu su 
deseo, bandera y himno no ta wordo 
respeta door di tanto politiconan di e 
isla mas grandi y tambe door di nos ma- 
dre patria, tabata desespera. 


Despues cu e pueblo a vota den mas 
cu un ocasion y a demostra cu nan ta di 
acuerdo pa un Aruba independiente, 
tambe un referendum cual a worde or- 
ganisa pa especialmente determina e de- 
seo exacto pa cu e futuro di nos isla. 
Pero, especialmente cu e partido cual ta 
sosteniendo e gobiemo insular a gana e 
ultimo eleccion aplastantemente cu nan 
programa di independencia pa Aruba, a 
worde laga afor den negosacion pa yega 
na forma im gobiemo Antillano nobo, 
gobiemo insular a proclama cierto 
accionnan. 

Reunionnan di contacto 

Inmediatamente despues cu a worde 
anuncia door di e formador pa un go- 
biemo nobo pa Antillas cu e partido 
mayoritario di Aruba a worde exclui 
pa tuma parti den e gobiemo nobo 
di Antillas, cu gobierao insular, sindi- 
cato y diferente gruponan a cuminsa 
reuni pa dicidi ariba e pasonan cu lo 
.nester worde tuma. 

rromc demostracion publico 

A keda dicidi for di e reunionnan 
teni cu e prome actividad Io bai ser un 
demostracion publico. Cooperacion di 
sindicatonan, organisacion di tienda y 
supermercado y varios otro instancia- 
nan a -er haya pa duna nan trahadornan 
liber. Miles y miles di persona a asisti na 
e manifestacion aki y diferente orador- 
nan, representando sindicatonan y go- 
biemo insular a hiba palabra den un 
tono emociona. 

Consehero di gobierno insular, Sr. 
Betico Croes, a bai en detalles di e ul- 
timo acontecimientonan y na varios 
ocasion el a suplica e digno pueblo di 
Aruba pa keda calmo y no tuma ningun 
pasoainda. 

Apesar di tur e suplicanan di Señor 
Betico Croes tabata claramente visto cu 


algo lo bay sosode y cu ta reinando un 
tremendo tension caba. Tur hende ta- 
bata indigna cu e manera con e delibe- 
racionnan pa yega na forma un gobiemo 
central nobo a tuma lugar. 

Boycotnan contra cierto producto- 
nan di Corsow a worde anuncia e mainta 
aki y pueblo tabata dicidido pa respalda- 
nan, pasobra tabata e unico ocasion pa 
mustra mundo henter, pero muy en es- 
pecial e poiiticonan di Corsow, P.P.A. y 
Hulanda, cu nan no ta di acuerdo cu 
minoria mester sigui domina mayori. 
Pacificamente e demonstracion cual a 
worde respalda cu canto di nos himno, 
hisamento di bandera di Aruba, borchi 
y spandoeknan di protesta, a bay. 
Tur hende a regresa nan cas o trabao, 
sperando ariba e resultado di e manifes- 
tacion y tambe ariba e proximo aconte- 
cimientonan. 

Reaccion di Hulanda encuanto 
e manifestacion 

Prome Ministro di Hulanda, Drs. 
Den Uyl a declara cu el a spera mas di 
e manifestacion, pero esaki tabata un 
simple demostracion manera costum- 
ber. Cu otro palabra Señor Den Uyl, 
a spera desturbio etc. Y ta precisa- 
mente e declaracion aki cu a haci e pue- 
blo mas indigna. 


Detencion di lidernan sindical, 

y escalacion di tension den pueblo 

En coneccion cu un pamfleta publi- 
ca, dos lider sindical a worde deteni pa 
autoridadnan local. Pueblo cada mo- 
mento a bira mas indigna. 

Un reunion di contacto na Noord 
ariba 10 di Agosto na unda a asisti miles 
y miles di persona a worde yama pa di- 
-;idi ariba e siguiente pasonan y un de- 
cision a cai pa bai demostra dñanti 
warda di polis na Playa y pa trata na in- 
termedia pa laga e lidernan sindical 
llber. 

Un cantidad enorme di persona a 
acudi dilanti warda di polis na Playa, 
mientras cu algun diputadonan a trata 
pa conversa y intermedia pa libertad di e 
dos lideman sindical mirando muy en 
especial cu cada ora e tension ta crecien- 
do mas y mas. 

Consehero general di gobiemo insu- 
lar, Señor Betico Croes, a intermedia na 
varios ocasion pa evita cu lo peor lo a 
sosode e anochi aki, pasobra na varios 
ocasion proyectilnan a worde lansa den 
direccion di warda di polis. Despues cu 
e diputadonan a caba di hiba nan con- 
versacion cu hefenan di polis, e multitud 
a sigui cu canto di nos himno y gritando 
e palabra “libertad”. 

(Continuacion riba pagina 7) 



Durante un manifestacion dilanti di warda di polis na playa ariba 10 di Augustus pa 
protesfa detencion di dos sindicalista, Sr. Betico Croes, ta pidi e pueblo pa keda calma. 

Dilanti cas di gezaghebber di Aruba 
e himno a worde canta atrobe, mientras 
cu Señor Betico Croes, a hiba palabra. 

E multitud a sigui pa cas di Mr. van 
Arps, fiscal, y Mr. Robberts, Juez, y pa 
oflcina di Amigoe di Aruba na unda 
atrobe Sr. Betico Croes a hiba palabra. 

Señor Betico Croes a suplica e mul- 
titud pa bai cas, bai sosega, mientras cu 
nan lo sigui delibera, pero e multitud no 
tabata di acuerdo cu esaki y a prefera di 
bai dilanti Bestuurskantoor. 

Tabata parce cu e pueblo no tabata 
tin soño y cu tabata pendiente pa res- 
palda cualquier accion. Tin personanan 
cu a keda te cu 4’or di marduga, mien- 
tras otronan a keda te mainta. 

DiahuL . 11 di Agosto 

Un Diahuebs, mescos cu tur otro 
Diahuebsnan, pero cu for di su c' minsa- 
mento tabata mustra cu Aruba ta tristo 
y cu algo lo bai socede. Paro general a 
worde proclama, multitud grandi a aglo- 
mera henter dia dilanti Bestuurskantoor. 

Tur hende tabata pendiente di noti- 
cia y mas accion. 

Representantenan di gobierno insular 
y sindicatonan tabata reuniendo henter 
dia y a keda dicidi cu un reunion publi- 
co lo worde teni e anochi ey dilanti be- 
stuurskantoor. 

Censura door di gobiemo central pa 
hiba palabra liber tanto na television 
como na radio a bin na vigor. Apesar di 
tur e medidanan aki, e pueblo den su 
total tabata sa di e reunion, proclama pa 
tuma lugar e anochi ey. 

Tur hende sorpresa 

Tabata pa tur hende un sorpresa ora 
nan a yega e atardi ey y mira dilanti 
warda di polis asina tanto medida di 
seguridad. Polisnan arma tur afo, 
arma te na diente, prikkeldraad dilanti 
warda di polis. Tabata tin un vista, 
como sifuera ta un guerra ta tumando 
lugar. 

Tur hende tabata puntra otro kico 
ta socediendo cu tin asina tanto medida 
di seguridad y tur hende tabata papia 
di abuso contra pueblo y trapamento di 
derecho di nos pueblo. 

Tabata parce cu ta henter e pobla- 
cion di Aruba a bin e reunion publico 
aki. No tabata tin lugar pa pone hende 
y staciona auto y ora pa ora mas hende 
tabata yega serca. Diferente oradoman 
a hiba palabra y tur tabata pidi e pueblo 
pa tene nan mes calmo. 


Pero e pueblo tabata curioso pa 
loque ta tumando lugar dilanti warda di 
pdis y apesar di tur suplicanan pa no 
bay wak dilanti warda di polis, e pueblo 
no por a wanta nan curiosidad pa bay 
wak con bon prepara e polisnan tabata 
pa drenta na cualquier momento den 
accion y atrapa asina e derechonan fun- 
damental di ser humano. 

Promer piedra 

Aki ta na unda e prome piedra pa nos 
independencia a cai. Un pueblo inofen- 
sivo, sin arma, pero cu botter y piedra 
a durf enfrenta e polisnan bon arma pa 
nos independencia. 

E pueblo a mira cu ta un abuso ta 
worde cometi contra nan. Klop, quin- 
cena, tiro a cai ariba mucha, muher y 
homber. Polisnan a penetra te den be- 
stuurskantoor pa saca y golpea hende- 
nan inocente. Tabata parce cu e pueblo 
no tabata tin miedo y cu lo no yega un 
fin na tur e desorden aki, pueblo tabata 
dicidido. 

Despues cu diferente suplicanan a 
cay pa e pueblo keda calma, porfln nan 
a scucha y ta gracias a Dios cu esaki a 
tuma lugar, sino mortonan a cay sigur 
pasobra e polisnan tabata dispara p» 
loco. 

Batalion di polis for di Corsow 

Ariba orden di tanto e hefe di local 
di polis y ministro di husticia, un avion 
yen yen di riot comandonan a worde 
manda Amba kendenan a yega pa exac- 
tamente 2’or di marduga. 


Aki ta na unda e pueblo di Aruba a 
sinti cu ta biba so nan por biba ariba e 
pida baranca stima aki, pero no tin de- 
recho pa bisa algo o dicidi algo. Hopi 
hende tabata yora ora nan a mira e 
avion cu tanto polis asina aterisa y hopi 


a perde speranza y sinti cu tur cos a 
caba y nos mester a bai biba manera e 
polisnan aki dicta. Tabata tristo. hopi 
tristo, pero pueblo no a bai drumi, di 
pensay desesperacion. 

Diabicrna, 12 di Agosto 

Polisnan den tur skina y otronan 
tabata marchando. Tabata tin tiramen- 
to, sutamento di klop y pueblo mester a 
keda keto y soporta tur cos. 

Aeropuerto a worde sera door di e 
ministro di trafico y comunicacion cu 
no ta di Aruba, pero si por a dicidi ariba 
nos propiedadnan. 

Electricidad a worde kita y tabata 
parce cu Aruba tabata morto y bando- 
na, especialmente anochi. Ciudadano- 
nan a worde maltrata y castiga enorme- 
mente y te ainda tin persona cu no a 
recupera di nan salud. Varios propiedad 
di hende a worde destrui. 

Diasabra, Diadomingo, Dialuna, Dia- 
mars, Diaranzon, 13, 14, 15, 16,17,18 
di Agosto abusonan a continua. 

Bon noticia 

Ariba peticion di e representantenan 
di nos gobierno insular e gobiemo Hu- 
landes a dicidi di acepta un delegacion, 
representando tur sector di nos comuni- 
dad pa hiba un deliberacion. Pueblo a 
bira contento y tur tabata tin speranza 
çu nos deseo lo worde cumpli. 

Promer piedra pa Independencia 

Esaki tabata e prome piedra pa nos 


independencia y gobiemo insuiar ta 
sumamente contento cu e apoyo dunay 
e pueblo a demostra un vez mas cu nan 
ta cien porciento tras di e lucha. 

Cu yudanza di un y tur, un dia nos 
deseo lo bira realidad. 



stuurskantoor ariba un di e dianan di tension na Augustus. 

Aruba ta entrega referendum na otro instancianan Antillano 


Dunuite e ultimo parti di September, 
diferente deiegacionnan di Gobiemo In- 
aular di Aruba a viaha pa e otro islanan 
di Antillas pa entrega e resultado di e 
referendum, e decretonan di e himno y 
ban'dera Arubano y un reportahe ariba 
e lucha pa independencia na e instan- 
cianan gubemamental di e islanan ey. 

E gesto aki pa parti di Gobiemo In- 
sular di Amba a wordo ehecuta ariba 
un sugerencia di Gobiemo Hulandes ha- 
ci na e delegacion Arubano durante nan 
estadia na Hulanda di 3 pa 16 di Sep- 
tember. Na e ocasion aki a mandatario- 
nan Hulandes a expresa nan opinion cu 
lo ta un bon idea pa presenta e resulta- 
do di e referendum na e otro gobiemo- 
nan den Antilias. 

Siguiendo, pues, e sugerencia di 
Hulanda, un delegacion encabeza pa Sr. 
Betico Croes, miembro di Staten, y con- 
sistiendo ademas di Sres. E. de Kort, 
tambe miembrn di Staten. R van Put- 
am y R. Henriquez, miembro di Par- 
lamento di Amba, a viaha pa St. Maar- 
ten ariba 21 di September pa entrega 
na Bestuurscollege y Eilandsraad di 
Islanan Amba e documentonan di e 
referendum, himno, bandera y lucha 
pa hrdependencia di Aruba. 

E dia siguiente un otro delegacion 
consistiendo di diputado Daniel Leo y 
miembro di Staten, Sr. Frans Figaroa, 
a viaha pa Bonaire pa haci entrega di e 
documentonan tocante referendum, 
himno, bandera y lucha na e instancia- 
nan gubemamental di nonaire. 

Algun dia despues, ariba 26 di sep- 
tember, a sali e di tres delegacion di 
Gobiemo di Amba pa e isla di Corsow, 
encabeza pa diputado J. v/d Kuyp y 
formando parti tambe Sres. Marco Bis- 
lip, miembro di Staten, y Armando Mu- 
yale, secretario insular interino, pa en- 
trega e resultado di e referendum, e de- 
cretonan di e himno y bandera y e re- 
portahe ariba e lucha Arubano na Go- 
biemo Central y na e Gobiemo di 
Corsow. Den nomber di Gobiemo 
Central a actua ministro Max Croes 
kende a acepta e documentonan Amba- 
no for di diputado J. v/d Kuyp. 

Mientras cu e tres delegacionnan di 
Amba ariba e mision aki a wordo ricibi 
eordialmente pa e instancianan Islari- 
beño, Boneriano y di Gobiemo Cen- 
tral, e Bestuurscollege di Corsow no 
tabata dispuesto ni pa ricibi e delega- 
cion di Amba ni pa acepta ningun di e 
documentonan di nos referendum, ban- 
dera, himno y lucha pa independencia. 



Representantenan di gobierno insular kendenan a bay entrega e resultado di referendum, himno 
y bandera di Aruba, na islanan ariba. D.r.pjd- Sr. Roy van Putten, Sr. Betico Croes, Sr. Efraim 
de Kort, Sr. Reginald. Henriquez y tabata presente na aeropuerto tambe hefe di protocol, Sr. 
Tico Kuiperi. 



Na regreso di e delegacion Arubano for di Hulanda ariba 16 di September un multitud grandi a pre- 
senta na aeropuerto pa duna e miembronan di e delegacion un caluroso bonbini di un viahe di 
exito, pero cu reservas. 


Representantenan di gobierno, diputado Da- 
niel Leo y Sr. Frans Figaroa, kendenan a bay 
entrega e resultado di referendum y tambe 
nos himno y bandera na e gobierno di 
Bonaire. 









